oneplus 6 launches in india, here are the specifications, price and availability
వన్‌ప్లస్ 6 విడుదల.. స్టన్నింగ్ ఫీచర్స్‌, ఆకర్షణీయమైన ధర
చైనాకు చెందిన ప్రీమియం స్మార్ట్‌ఫోన్ బ్రాండ్ వన్‌ప్లస్ తన ఆరోతరం ఫోన్ వన్‌ప్లస్ 6ను భారత్‌లో విడుదల చేసింది.
Samayam Telugu | Updated:
May 17, 2018, 05:42PM IST
చైనాకు చెందిన ప్రీమియం స్మార్ట్‌ఫోన్ బ్రాండ్ వన్‌ప్లస్ తన ఆరోతరం ఫోన్ వన్‌ప్లస్ 6ను భారత్‌లో విడుదల చేసింది. గురువారం ముంబైలో ఆవిష్కరణ కార్యక్రమాన్ని ఏర్పాటుచేసి ఈ ప్రీమియం స్మార్ట్‌ఫోన్‌ను పరిచయం చేసింది. యూకే, చైనా తరవాత వన్‌ప్లస్ 6 ఆవిష్కరణ కోసం కంపెనీ ఏర్పాటుచేసిన మూడో లాంచ్ ఈవెంట్ ఇది. గత వన్‌ప్లస్ ఫోన్లతో పోలిస్తే చాలా శక్తివంతంగానూ, మరింత ఆకర్షణీయంగానూ ఈ ఫోన్‌ను కంపెనీ రూపొందించింది. కిందటేడాది వన్‌ప్లస్ 5టి స్మార్ట్‌ఫోన్‌ను తీసుకొచ్చిన ఈ చైనా సంస్థ.. ఇప్పుడు దానికి కొనసాగింపుగా వన్‌ప్లస్ 6ని విడుదల చేసింది.
అత్యంత శక్తివంతమైన క్వాల్‌కామ్ లేటెస్ట్ ఫ్లాగ్‌షిప్ ప్రాసెసర్ స్నాప్‌డ్రాగన్ 845ను వన్‌ప్లస్ 6లో వాడారు. దేశంలో ఈ క్వాల్‌కామ్ టాప్-ఎండ్ ప్రాసెసర్‌ను వాడిన మూడో స్మార్ట్‌ఫోన్ ఇది. ఇప్పటికే ఈ ప్రాసెసర్‌ను ఈ ఏడాది వచ్చిన సామ్సంగ్ ప్రీమియం ఫోన్లు గెలాక్సీ ఎస్9, గెలాక్సీ ఎస్9 ప్లస్‌లో వాడారు. ఇక డిస్ల్పే విషయానికి వస్తే.. 6.28 అంగుళాల ఫుల్ హెచ్‌డీ ప్లస్ అమోలెడ్ డిస్ప్లే‌ను వన్‌ప్లస్ 6లో అమర్చారు. 19:9 స్క్రీన్ రేషియోతో ఫుల్ విజన్ డిస్ప్లే ఇది. ఇక ఈ స్మార్ట్‌ఫోన్ రెండు వేరియంట్లలో లభించనుంది. 6జీబీ ర్యామ్, 64జీబీ ఇంటర్నల్ స్టోరేజ్‌తో ఒక మోడల్ రాగా.. 8జీబీ ర్యామ్, 256జీబీ స్టోరేజ్‌తో మరో వేరియంట్ ఉంది.
డిజైన్
Visit Site
Recommended byColombia
వన్‌ప్లస్ 6 మొత్తం గ్లాస్ డిజైన్‌తో వచ్చింది. ఫోన్‌కు ముందు, వెనకా కార్నింగ్ గొరిల్లా గ్లాస్ 5ను వాడారు. ఫోన్ ముందు భాగం మొత్తం యాపిల్ ఐఫోన్ టెన్‌ డిస్ప్లేను పోలి ఉంది. వన్‌ప్లస్ 6 మొత్తం మూడు రంగులు.. మిర్రర్ బ్లాక్, మిడ్‌నైట్ బ్లాక్, సిల్క్ వైట్‌లో ఈ ఫోన్ లభించనుంది. వన్‌ప్లస్ 6 పూర్తిగా వాటర్ రెసిస్టెంట్.
కెమెరా
వన్‌ప్లస్ 5టిలో ఉన్న కెమెరా సెటప్‌నే దీనిలోనూ వాడారు. 20ఎంపీ, 16ఎంపీ సెన్సార్లతో కూడిన డ్యుయల్ రేర్ కెమెరాను ఈ ఫోన్‌లో అమర్చారు. అయితే సోనీ ఇమేజ్ సెన్సార్స్‌ను అప్‌గ్రేడ్ చేశారు. అయితే 4కె రిజల్యూషన్‌తో 60ఎఫ్‌పీఎస్ వేగంతో వీడియోలను షూట్ చేయడం ఈ కెమెరా ప్రత్యేకత. అలాగే హెచ్‌డీ రిజల్యూషన్‌, 480ఎఫ్‌పీఎస్‌తో స్లో మోషన్ వీడియోలు కూడా షూట్ చేయొచ్చు. ఇక సెల్ఫీల కోసం 16ఎంపీ (సోనీ ఐఎంఎక్స్371 సెన్సార్) ఫ్రంట్ కెమెరా ఉంది.
ఆండ్రాయిడ్ పి బీటా సపోర్ట్
గూగుల్ త్వరలో తీసుకురానున్న ఆండ్రాయిడ్ ఆపరేటింగ్ సిస్టమ్ ‘ఆండ్రాయిడ్ పి’ని సపోర్ట్ చేసే 11వ స్మార్ట్‌ఫోన్ వన్‌ప్లస్ 6. మరికొద్ది రోజుల్లో ఆండ్రాయిడ్ పి బీటా వర్షన్ కంపెనీ వెబ్‌సైట్‌లో అందుబాటులో ఉంటుంది. దీన్ని వన్‌ప్లస్ 6తో పరీక్షించుకోవచ్చు. ప్రస్తుతమైతే ఆండ్రాయిడ్ 8.1 ఓరియో ఆధారిత ఆక్సిజన్ ఓఎస్‌తో వన్‌ప్లస్ 6 పనిచేస్తుంది.
ధర, ఆఫర్లు
6జీబీ+64జీబీ వేరియంట్ ధర రూ.34,999. ఇక 8జీబీ+258జీబీ మోడల్ ధర రూ.39,999. మే 22 నుంచి సేల్ ప్రారంభమవుతుంది. అమెజాన్, వన్‌ప్లస్ పాప్ అప్ స్టోర్స్, వన్‌ప్లస్ ఎక్స్‌పీరియన్స్ స్టోర్స్‌లలో ఈ ఫోన్ లభిస్తుంది. అమెజాన్ ప్రైమ్ మెంబర్లకు ఒకరోజు ముందుగానే అంటే మే 21నే సేల్ ప్రారంభమవుతుంది. ఎస్బీఐ డెబిట్, క్రెడిట్ కార్డులతో వన్‌ప్లస్ 6 స్మార్ట్‌ఫోన్‌ను కొనుగోలు చేసేవారికి అమెజాన్ రూ.2,000 డిస్కౌంట్ కూడా ఇస్తోంది.
అదనపు హంగులు
ఫేస్ అన్‌లాక్, ఫింగర్‌ ప్రింట్ అన్‌లాక్, డాష్ ఛార్జ్ టెక్నాలజీతో 3300 ఎంఏహెచ్ బ్యాటరీ, ఎన్‌ఎఫ్‌సీ, బ్లూటూత్ 5.0.